Diari Oficial de la Generalitat Valenciana


Sumari del DOGV 5267, del 26-05-2006 (2006/6199)

Informació pública de la convocatòria d'Assemblea General ordinària.
--------------------------------------------------------------------

### Dades del document

Número de DOGV
:   5267

Data del DOGV
:   26-05-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/6199


Organisme emissor
:   Caixa Rural San Vicente Ferrer de la Vall d'Uixó, SCOOP Crèd. V.

Tipus de document
:   Anunci

Informació pública de la convocatòria d'Assemblea General ordinària. [2006/M6199]  
En compliment de l'acord adoptat pel Consell Rector d'esta societat cooperativa i de conformitat amb el legalment i estatutàriament establit, es convoquen tots els socis de l'entitat per a celebrar Assemblea General ordinària, el pròxim dijous dia 22 de juny a les 21.30 hores en primera convocatòria i a les 22.00 hores en segona, en esta ciutat, al local siti al carrer de Juan Capó, número 28, a fi de tractar els punts del següent  
Ordre del dia  
1r Examen de la gestió social. Aprovació, si escau, dels comptes anuals corresponents a l'exercici econòmic tancat el 31 de desembre de 2005 (balanç, compte de pèrdues i guanys, memòria i informe de gestió i informe d'auditoria).  
2n Proposta sobre distribució d'excedents de l'exercici.  
3r Retribució a pagar a les aportacions voluntàries incorporades al capital social.  
4t Aprovació, si escau, de la liquidació del pressupost d'ingressos i despeses del Fons de Formació i Promoció Cooperativa de l'exercici 2005 i pla d'inversions i despeses de tal fons per a l'exercici en curs.  
5é Pagament anticipat de retorns cooperatius a compte dels resultats de l'exercici 2006.  
6é Nomenament com a director general d'Alberto Almazán Martínez.  
7é Elecció de membres del Consell Rector i suplents, per a cobrir vacants definitives, produïdes per la dimissió prèvia dels consellers que exercien els càrrecs de tresorer, vocal 1r, vocal 2n, vocal 6é i vocal 7é i suplent 1r, dimissió que va ser acceptada pel Consell Rector en sessió de data 8 de maig de 2006, al no existir substituts; la dita elecció ho serà pel període que faltara per complir als anteriors titulars o suplents, i perquè ocupen els càrrecs que lliurement designe el Consell Rector en la corresponent sessió.  
8é Autorització expressa al Consell Rector per a procedir a elevar a instrument públic els acords de l'Assemblea General que exigisquen tal formalitat o hagen d'inscriure's en els registres públics, així com per a executar tals acords; se'l faculta per a la interpretació, aplicació i desenvolupament d'aquells que ho necessiten, fins i tot l'esmena d'estos, així com per al compliment de tots els requisits que puguen resultar legalment exigibles per a l'eficàcia d'estos.  
9é Suggeriments i preguntes al Consell Rector.  
10é Decisió sobre l'aprovació de l'acta. Designació de socis a este efecte.  
La Vall d'Uixó, 15 de maig de 2006.. El president: Cristóbal Mesado Solernou.  
Nota: conforme a la legalitat vigent, els comptes anuals, l'informe de gestió, l'informe d'auditoria, i els altres documents referents a la resta de propostes sobre les quals ha de decidir l'Assemblea, es troben a disposició dels socis al domicili social de l'entitat durant l'horari d'atenció al públic i fins al dia de la celebració de l'Assemblea inclusivament; els socis tindran, així mateix, dret a rebre gratuïtament, amb la sol·licitud prèvia per escrit, còpia dels indicats documents.